กฎกระทรวงกำหนดหลักเกณฑ์วิธีการ และเงื่อนไขการดำรงตำแหน่งและการปฏิบัติหน้าที่กรรมการการบริหารกองทุนและการใช้จ่ายเงินกองทุนเพื่อความปลอดภัยในการใช้รถใช้ถนนพ.ศ. ๒๕๔๗[๑] อาศัยอำนาจตามความในมาตรา๕ (๑๘) แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๐) พ.ศ. ๒๕๔๒ และมาตรา ๑๐/๒ วรรคสาม แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ดังต่อไปนี้ข้อ๑ ในกฎกระทรวงนี้กองทุน หมายความว่า กองทุนเพื่อความปลอดภัยในการใช้รถใช้ถนนหลักฐานการจ่าย หมายความว่าหลักฐานซึ่งแสดงว่าได้มีการจ่ายเงินให้แก่ผู้รับเงินตามข้อผูกพันแล้วใบสำคัญคู่จ่าย หมายความว่าหลักฐานการจ่ายที่เป็นใบเสร็จรับเงินหลักฐานของธนาคารแสดงการจ่ายเงินให้แก่ผู้รับเงิน หรือหลักฐานการนำเงินเข้าบัญชีเงินฝากธนาคารใบเสร็จรับเงิน หมายความว่าหลักฐานการรับเงินที่กองทุนออกให้แก่ผู้ชำระเงินเจ้าหน้าที่การเงิน หมายความว่าหัวหน้าฝ่ายการเงินหรือตำแหน่งอื่นซึ่งปฏิบัติงานในลักษณะเดียวกันกับหัวหน้าฝ่ายการเงินและให้หมายความรวมถึงเจ้าหน้าที่ผู้ทำหน้าที่รับจ่ายเงินของกองทุนด้วยกรรมการ หมายความว่ากรรมการกองทุนเพื่อความปลอดภัยในการใช้รถใช้ถนนคณะกรรมการ หมายความว่าคณะกรรมการกองทุนเพื่อความปลอดภัยในการใช้รถใช้ถนนอธิบดี หมายความว่า อธิบดีกรมการขนส่งทางบกหมวด ๑คณะกรรมการ ข้อ๒ ให้คณะกรรมการมีอำนาจหน้าที่ดังต่อไปนี้(๑)พิจารณาจัดสรรเงินกองทุนเพื่อใช้ตามวัตถุประสงค์ที่กำหนดไว้ในมาตรา ๑๐/๒แห่งพระราชบัญญัติรถยนต์ พ.ศ. ๒๕๒๒(๒)อนุมัติให้ใช้เงินกองทุนตามวัตถุประสงค์และแผนงานที่กำหนดไว้ในข้อ ๑๖(๓)ปฏิบัติการอื่นตามที่รัฐมนตรีมอบหมายข้อ๓ กรรมการผู้ทรงคุณวุฒิต้องไม่มีลักษณะต้องห้ามดังต่อไปนี้(๑)เป็นคนไร้ความสามารถหรือเสมือนไร้ความสามารถ(๒)เป็นบุคคลล้มละลาย(๓)ได้รับโทษจำคุกโดยคำพิพากษาถึงที่สุด หรือคำสั่งที่ชอบด้วยกฎหมายให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๔)เป็นกรรมการหรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมือง หรือเจ้าหน้าที่ในพรรคการเมืองข้อ๔ให้กรรมการผู้ทรงคุณวุฒิมีวาระดำรงตำแหน่งคราวละสองปีและอาจได้รับแต่งตั้งใหม่อีกได้ข้อ๕ นอกจากการพ้นจากตำแหน่งตามวาระกรรมการผู้ทรงคุณวุฒิพ้นจากตำแหน่งเมื่อ(๑)ตาย(๒)ลาออก(๓)เป็นบุคคลล้มละลาย(๔)เป็นคนไร้ความสามารถหรือเสมือนไร้ความสามารถ(๕)ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๖)คณะรัฐมนตรีให้ออกข้อ๖ในกรณีที่กรรมการผู้ทรงคุณวุฒิพ้นจากตำแหน่งก่อนวาระตามข้อ ๕ให้กรรมการเท่าที่เหลืออยู่ปฏิบัติหน้าที่ต่อไปได้และให้ถือว่าคณะกรรมการประกอบด้วยกรรมการเท่าที่มีอยู่เมื่อมีกรณีตามวรรคหนึ่งให้คณะรัฐมนตรีแต่งตั้งบุคคลอื่นเพื่อดำรงตำแหน่งกรรมการผู้ทรงคุณวุฒิแทนภายในเก้าสิบวันนับแต่วันที่กรรมการพ้นจากตำแหน่งแต่ถ้าวาระของกรรมการผู้นั้นเหลือไม่ถึงเก้าสิบวันจะแต่งตั้งกรรมการแทนหรือไม่ก็ได้และให้ผู้ที่ได้รับแต่งตั้งอยู่ในตำแหน่งเท่ากับวาระที่เหลืออยู่ของกรรมการซึ่งตนแทนข้อ๗ ในกรณีที่กรรมการผู้ทรงคุณวุฒิดำรงตำแหน่งจนครบวาระแล้วแต่ยังมิได้มีการแต่งตั้งกรรมการผู้ทรงคุณวุฒิขึ้นใหม่ให้กรรมการผู้ทรงคุณวุฒิซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่ากรรมการซึ่งได้รับแต่งตั้งใหม่เข้ารับหน้าที่แต่ต้องไม่เกินเก้าสิบวันนับแต่วันที่กรรมการพ้นจากตำแหน่งตามวาระนั้นข้อ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคราวใดถ้าประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมแทนมติของที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๙คณะกรรมการมีอำนาจแต่งตั้งคณะอนุกรรมการเพื่อให้ปฏิบัติหน้าที่ตามที่คณะกรรมการมอบหมายให้นำความในข้อ๘ มาใช้บังคับกับการประชุมของคณะอนุกรรมการโดยอนุโลมข้อ๑๐ให้กรรมการและอนุกรรมการได้รับเบี้ยประชุมตามหลักเกณฑ์ วิธีการและอัตราที่กำหนดไว้ในพระราชกฤษฎีกาเบี้ยประชุมกรรมการ พ.ศ. ๒๕๒๓หมวด ๒การรับเงิน ข้อ๑๑ การรับเงินเข้ากองทุนให้รับโดยวิธีการอย่างใดอย่างหนึ่งดังต่อไปนี้(๑)เงินสด เช็ค ตั๋วแลกเงิน หรือธนาณัติ(๒)โดยวิธีการอื่นตามที่อธิบดีกำหนดข้อ๑๒เช็คที่จะรับทุกกรณีต้องมีลักษณะและเงื่อนไขดังต่อไปนี้(๑)มิใช่เช็คโอนสลักหลัง(๒)มีรายการครบถ้วนตามมาตรา ๙๘๘ แห่งประมวลกฎหมายแพ่งและพาณิชย์(๓)วันที่ออกเช็คจะต้องเป็นวันที่นำเช็คนั้นมาชำระหรือเป็นเช็คที่ลงวันที่ก่อนวันชำระไม่เกินเจ็ดวัดและมิใช่เช็คที่ลงวันที่ล่วงหน้า(๔)เป็นเช็คขีดคร่อม สั่งจ่ายเงินแก่ กองทุนเพื่อความปลอดภัยในการใช้รถใช้ถนน และขีดฆ่าคำว่า ผู้ถือ ออกข้อ๑๓ให้เจ้าหน้าที่การเงินเป็นผู้รับเงินชำระเงินและออกใบเสร็จรับเงินให้แก่ผู้ชำระเงินทุกครั้งใบเสร็จรับเงินให้เป็นไปตามแบบที่กระทรวงการคลังกำหนดข้อ๑๔เมื่อเจ้าหน้าที่การเงินได้รับชำระเงินตามข้อ ๑๓ แล้วให้ทำการบันทึกรายการรับเงินที่ได้รับในบัญชีเงินสด หรือบัญชีเงินฝากธนาคารแล้วแต่กรณี ภายในวันที่ได้รับเงินนั้นข้อ๑๕เงินที่กองทุนได้รับให้เจ้าหน้าที่การเงินนำส่งเข้าบัญชีเงินฝากธนาคารตามข้อ๒๒ ภายในวันที่ได้รับเงินหรืออย่างช้าภายในวันทำการถัดไปหมวด ๓การใช้จ่ายเงินกองทุน ข้อ๑๖ เงินกองทุน ให้ใช้โดยได้รับอนุมัติจากคณะกรรมการในกรณีต่อไปนี้(๑)เป็นเงินช่วยเหลือ เงินอุดหนุนหรือค่าใช้จ่ายเพื่อการลดอุบัติเหตุตามโครงการหรือแผนงานของกรมการขนส่งทางบก(๒)เป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนน ในส่วนที่นอกเหนือจากค่าสินไหมทดแทนตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ ทั้งนี้ ตามหลักเกณฑ์วิธีการ และเงื่อนไขที่อธิบดีกำหนดโดยความเห็นชอบของคณะกรรมการ(๓)เป็นค่าใช้จ่ายในการสนับสนุน และส่งเสริมการศึกษาวิจัยเพื่อความปลอดภัยในการใช้รถใช้ถนน(๔)เป็นค่าใช้จ่ายในการจัดประมูลหมายเลขทะเบียนรถค่าใช้จ่ายในการบริหารงานกองทุนและค่าใช้จ่ายในการดำเนินการอื่นอันจำเป็นของกองทุนเช่น ค่าใช้จ่ายการพิมพ์เอกสาร ค่าใช้จ่ายในการดำเนินคดี ติดตามคดีการดำเนินการยึดและอายัด การขายทอดตลาดทรัพย์สิน ค่าใช้จ่ายในการฟ้องไล่เบี้ยหรือเรียกเงินคืนกองทุนและค่าใช้จ่ายในการสอบบัญชีตามที่สำนักงานการตรวจเงินแผ่นดินกำหนดข้อ๑๗ให้อธิบดีหรือผู้ซึ่งอธิบดีมอบหมายมีอำนาจอนุมัติการจ่ายเงินของกองทุนข้อ๑๘การจ่ายเงินให้จ่ายโดยวิธีการอย่างหนึ่งอย่างใด ดังต่อไปนี้(๑)เงินสด (๒)เช็ค(๓)โดยทางธนาคารตามหลักเกณฑ์ วิธีการ หรือเงื่อนไขที่อธิบดีกำหนดข้อ๑๙การจ่ายเงินจะต้องมีหลักฐานการจ่ายไว้เพื่อประโยชน์ในการตรวจสอบ โดยให้ผู้มีอำนาจอนุมัติการจ่ายเงินตามข้อ๑๗ ลงลายมือชื่อในหลักฐานการจ่าย หรือใบสำคัญคู่จ่าย หรือหลักฐานการขอรับชำระหนี้ทุกฉบับหรืองบหน้าหลักฐานการจ่ายหรือใบสำคัญคู่จ่ายก็ได้ข้อ๒๐การจ่ายเงินให้แก่ผู้รับเงินทุกรายเจ้าหน้าที่การเงินจะต้องบันทึกรายการจ่ายเงินนั้นไว้ในบัญชีเงินสดหรือบัญชีเงินฝากธนาคาร แล้วแต่กรณี ภายในวันที่จ่ายเงินนั้นหมวด ๔การเก็บรักษาเงิน ข้อ๒๑การเก็บรักษาเงินให้ดำเนินการตามระเบียบการเก็บรักษาเงินและการนำเงินส่งคลังของส่วนราชการพ.ศ. ๒๕๒๐ หมวด ๓ ว่าด้วยข้อกำหนดในการเก็บรักษาเงิน โดยอนุโลมข้อ๒๒ ให้กรมการขนส่งทางบกเปิดบัญชีเงินฝากในนามของกองทุนเพื่อความปลอดภัยในการใช้รถใช้ถนน กับธนาคารที่เป็นรัฐวิสาหกิจหรือธนาคารพาณิชย์ตามที่กระทรวงการคลังกำหนดหมวด ๕การบัญชีและการตรวจสอบ ข้อ๒๓ ให้เจ้าหน้าที่ตรวจสอบภายในกรมการขนส่งทางบก ทำหน้าที่ตรวจสอบแล้วรายงายผลการตรวจสอบในกรณีดังต่อไปนี้ให้อธิบดีทราบอย่างน้อยปีละหนึ่งครั้ง(๑)บัญชีทางการเงินและทรัพย์สิน ซึ่งมีวัตถุประสงค์ในการตรวจสอบว่าคณะกรรมการได้ปฏิบัติทางการเงินและทรัพย์สินถูกต้องตามระเบียบและข้อบังคับที่กำหนดไว้หลักฐานและเอกสารทางการเงินมีความถูกต้องและสมบูรณ์ การบันทึกรายการบัญชีรวมทั้งรายงานทางการบัญชี ได้ปฏิบัติตามหลักการและนโยบายบัญชีสำหรับหน่วยงานภาครัฐตามที่กระทรวงการคลังกำหนด(๒)การบริหารและดำเนินงาน ซึ่งมีวัตถุประสงค์ในการตรวจสอบว่าคณะกรรมการได้บริหารและดำเนินงานบรรลุวัตถุประสงค์และนโยบายอย่างมีประสิทธิภาพและประสิทธิผลข้อ๒๔ ให้กองคลัง กรมการขนส่งทางบกจัดทำบัญชีและบันทึกบัญชีตามหลักการและนโยบายบัญชีสำหรับหน่วยงานภาครัฐตามที่กระทรวงการคลังกำหนดและให้จัดทำรายงานการเงินดังนี้(๑)ทุกสิ้นเดือนให้จัดทำรายงานรับจ่ายเงิน และเงินคงเหลือประจำเดือนของกองทุนเสนอต่อคณะกรรมการภายในวันที่๒๐ ของเดือนถัดไป(๒)เมื่อสิ้นปีงบประมาณให้จัดทำงบแสดงฐานะทางการเงินเสนอต่อคณะกรรมการภายในเก้าสิบวันนับแต่วันถัดจากวันสิ้นปีงบประมาณข้อ๒๕หลักฐานที่ใช้ในการลงบัญชีจะต้องเก็บไว้ให้เป็นระเบียบเพื่อสะดวกในการตรวจสอบและเก็บรักษาไว้ไม่น้อยกว่าสิบปีในกรณีที่เป็นหนังสือหรือเอกสารเกี่ยวกับการรับเงินการจ่ายเงิน หรือการก่อหนี้ผูกพันทางการเงินที่ไม่ใช่หลักฐานแห่งการก่อหนี้เปลี่ยนแปลง โอน สงวนหรือระงับซึ่งสิทธิในทางการเงินรวมถึงหนังสือหรือเอกสารเกี่ยวกับการรับเงินการจ่ายเงิน หรือการก่อหนี้ผูกพันทางการเงิน ที่หมดความจำเป็นในการใช้เป็นหลักฐานแห่งการก่อหนี้เปลี่ยนแปลง โอน สงวนหรือระงับซึ่งสิทธิในทางการเงินเพราะได้มีหนังสือหรือเอกสารอื่นที่สามารถนำมาใช้อ้างอิงหรือทดแทนหนังสือหรือเอกสารดังกล่าวแล้วและสำนักงานการตรวจเงินแผ่นดินได้ตรวจสอบแล้วหรือเป็นเอกสารที่ไม่มีความจำเป็นต้องใช้ประกอบการตรวจสอบหรือการใด ๆ อีกให้เก็บรักษาไว้ไม่น้อยกว่าห้าปีข้อ๒๖ให้คณะกรรมการเสนองบแสดงฐานะการเงินส่งผู้สอบบัญชีตรวจสอบภายในหนึ่งร้อยยี่สิบวันนับแต่วันถัดจากวันสิ้นปีงบประมาณข้อ๒๗ให้สำนักงานการตรวจเงินแผ่นดินเป็นผู้สอบบัญชีของกองทุนและให้ทำการตรวจสอบรับรองบัญชีของกองทุนและประเมินผลการใช้จ่ายเงินและทรัพย์สินของกองทุนทุกรอบปีบัญชีเมื่อผู้สอบบัญชีตรวจสอบและรับรองแล้วให้กองทุนรายงานผลการสอบบัญชี และรายงานผลการใช้จ่ายเงินและทรัพย์สินเสนอต่อรัฐมนตรีและให้ส่งสำเนางบการเงินให้กรมบัญชีกลางเพื่อทราบหมวด ๖เบ็ดเตล็ด ข้อ๒๘วิธีปฏิบัติอื่นใดนอกจากที่กำหนดไว้แล้วในกฎกระทรวงนี้ให้ปฏิบัติตามระเบียบแบบแผนของทางราชการโดยอนุโลมข้อ๒๙ในกรณีที่ไม่อาจปฏิบัติตามข้อกำหนดในกฎกระทรวงนี้ให้ทำความตกลงกับกระทรวงการคลังให้ไว้ณ วันที่ ๒๗ กุมภาพันธ์ พ.ศ. ๒๕๔๗นิกร จำนงรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีการจัดตั้งกองทุนเพื่อความปลอดภัยในการใช้รถใช้ถนนขึ้นเพื่อเป็นทุนสนับสนุนส่งเสริมความปลอดภัยในการใช้รถใช้ถนน และให้ความช่วยเหลือผู้ประสบภัยอันเกิดจากการใช้รถใช้ถนนและโดยที่มาตรา ๑๐/๒ วรรคสาม แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๒) พ.ศ. ๒๕๔๖บัญญัติให้การดำรงตำแหน่งและการปฏิบัติหน้าที่กรรมการ การบริหารกองทุนและการใช้จ่ายเงินกองทุนให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ศุภชัย/พิมพ์๓๑ พฤษภาคม ๒๕๔๗ศุภสรณ์/ทรงยศ/ตรวจ๑๔ มิถุนายน๒๕๔๗สิทธิกานต์/ปรับปรุง๕ เมษายน ๒๕๖๒วศิน/ตรวจ๑๐ เมษายน[๑] ราชกิจจานุเบกษาเล่ม ๑๒๑/ตอนพิเศษ ๑๐ ก/หน้า ๑/๑๒ มีนาคม ๒๕๔๗